15611460 Højensvej 29C, Gl. Skagen
Naturskønt beliggende sommerhus i Gl. Skagen med 2.388 m² grund
Sommerhuset er beliggende ved Redningsvej - kort afstand fra Gl. Skagens attraktive midte, total ugenert for enden af blind stikvej på en 2.388 m² stor naturgrund, som gør at man føler sig alene ude i naturen, selvom man er omgivet af naboer.
På grundens store areal er der anlagt små stier ind gennem den lette bevoksning, hvilket giver anledning til små men hyggelige ture.
Sommerhuset er et Trelleborg Bjælkehus opført i år 1986, næsten uden brugsspor, er yderst vel udnyttet uden spildplads og indeholder: Entre / fordelingsgang – 3 soveværelser med skabe og trægulv – Stor kombineret opholds og spisestue med varmepumpe, brændeovn og udgang til overdækket terrasse - Badeværelse med bruseniche og bord med formstøbt vask – Køkken.
Sommerhusets stue, entre og køkken er med tæpper, hvor der ligger et flot trægulv under som matcher det i værelserne.
Ud over det flotte bjælkehus, findes der på grunden et mindre skur, og et bjælke-udhus med installeret vaskemaskine og plads til havemøbler, skabe mv.
Er du til ren idyl, privathed – fred og ro og hvor naturens dyreliv kan betragtes fra terrassen, og alligevel i Gl Skagen, er dette et sommerhus der skal opleves.